‘શાંતમ્ પાપમ્! ભાઈ, તમે મારી સામે બેસીને કેવા મહાન સંન્યાસીની વાત કરી રહ્યા છો? એમનામાં તો જન્મજાત યોગ્યતા રહેલી હતી, માટે જ તેઓ નરેન્દ્રમાંથી વિવેકાનંદ બની શક્યા. હું તો વાલ્મીકિ જેવો બનવા માટે મથી રહેલો વાલિયો છું. એ લેખમાં મેં માત્ર મારી છટપટાહટ વિશે જ વાત લખી હતી. એ વાંચ્યા પછી સેંકડો વાચકોએ મને ફોન દ્વારા કે મેસેજ કરીને જિજ્ઞાસા દર્શાવી છે, પણ હું પોતે હજુ અધ્યાત્મના પ્રવાસમાં છું, જો પરમાત્મા કરશે તો દસેક વર્ષમાં મંજિલે પહોંચીશ.’